1. ΑΝΑΓΚ. ΝΟΜΟΣ της 6/6 Ιουν. 1935 Περί συγκοινωνιών δι’ αυτοκινήτων και τροποποιήσεως του νόμ. 6033. Κεφάλαιον Δ΄ Φορτηγά και φορτηγοεπιβατικά αυτοκίνητα Άρθρ.13.-1.Μετά τέσσαρας μήνας από της ενάρξεως της ισχύος του παρόντος η εν άρθρ. 4 του νόμ. 4841 κατηγορία των φορτηγοεπιβατικών αυτοκινήτων καταργείται. 2.Εφεξής εκ τούτων τα μεν μόνιμα τοιαύτα λογίζονται ως λεωφορεία δευτέρας τάξεως εις α κατ’ εξαίρεσιν επιτρέπεται και η παραλαβή εμπορευμάτων, εις τον επί τούτω εντός του λεωφορείου διατιθέμενον ιδιαίτερον μόνιμον χώρον, εφ’ όσον ταύτα κυκλοφορούσιν από ωρισμένης αφετηρίας εις ωρισμένον τέρμα και εις γραμμάς ή περιφερείας τας οποίας, κατόπιν γνώμης των τοπικών συμβουλίων, ήθελεν ορίσει ο Υπουργός της Συγκοινωνίας, τα δε μεταβλητά φορτηγοεπιβατικά λογίζονται ως φορτηγά, εφαρμοζομένων δια ταύτα πασών των διατάξεων των ισχυουσών δια τα φορτηγά αυτοκίνητα, εκτός εάν ταύτα εν τω μεταξύ ήθελον μετατραπή εις λεωφορεία ή λεωφορεία δευτέρας τάξεως. 3.Δια την εφαρμογήν των διατάξεων του παρόντος και των σχετικών διατάξεων του νόμ. 6033, τα δευτέρας τάξεως λογίζονται ως λεωφορεία, όσον αφορά δε το δικαίωμα εξυπηρετήσεως, περί ου το άρθρ. 12 του Ν.Δ. της 22.7.1933, του κυρωθέντος δια του νόμ. 6033, υπάγονται εις την αντίστοιχον κατηγορίαν των μονίμων φορτηγοεπιβατικών. 4.Δι’ αποφάσεως του Υπουργού της Συγκοινωνίας, μετά γνώμην του Συμβουλίου Αυτοκινήτων, δύναται να ορισθή δι’ εκάστην γραμμήν ή περιφέρειαν τύπος λεωφορείου δευτέρας τάξεως, συμφώνως προς ον δέον να ώσι κατασκευασμένα τα αυτοκίνητα ταύτα. Άρθρ.14.-1.Εις αυτοκίνητα φορτηγά ή ρυμουλκά ιδιωτικής χρήσεως απαγορεύεται η μεταφορά εμπορευμάτων ή εν γένει ειδών και υλικών, αντί πληρωμής κομίστρων, μη ανηκόντων εις τους ιδιοκτήτας των φορτηγών τούτων. 2.Επίσης απαγορεύεται η χορήγησις αδείας κυκλοφορίας φορτηγών αυτοκινήτων δημοσίας χρήσεως εις μη επαγγελματίας αυτοκινητιστάς. 3.Δι’ αποφάσεως του Υπουργού της Συγκοινωνίας δύναται να επιβληθή εις τα ιδιωτικά ταύτα φορτηγά αυτοκίνητα ιδιαίτερος ομοιόμορφος χρωματισμός. 4.Οι παραβάται της πρώτης παραγράφου του παρόντος άρθρου τιμωρούνται κατά τας διατάξεις του άρθρ. 43 του νόμ. 4841. 5.Επί των πετρελαιοκινήτων φορτηγών αυτοκινήτων επιβάλλεται, πλην των άλλων υφισταμένων φορολογιών, από της ισχύος του παρόντος νόμου φόρος κυκλοφορίας δραχ. 2.500 ετησίως κατά τόννον ωφελίμου φορτίου, βεβαιούμενος και εισπραττόμενος καθ’ ον τρόπον και τα ειδικά και πρόσθετα περί αυτοκινήτων τέλη, περί ων προβλέπουσιν οι νόμ. 2232 και 3019. Ο φόρος ούτος περιέρχεται εις το Δημόσιον Ταμείον. 6.Από της ενάρξεως της ισχύος του παρόντος απαγορεύεται η χορήγησις αδειών κυκλοφορίας εις φορτηγά αυτοκίνητα, ων το ολικόν μικτόν βάρος υπερβαίνει τους δέκα τόννους. Το ολικόν μικτόν βάρος έσεται το άθροισμα του βάρους του πλαισίου, της αμάξης, και του ωφελίμου φορτίου. (Αντί της σελ. 227) Σελ. 227(α) Τεύχος 398-Σελ. 73 Φορτηγά αυτοκίνητα 21.Ε.δ.1 7.Το άρθρον έκτον του νόμ. 6033 καταργείται. Αι λοιπαί διατάξεις του ανωτέρω νόμου παρατεθήσονται εν 21.Ζα. 